ano nga kaya naman ang nangyari sa kay leoning? bakit daglian naman siyang lumimot sa dating kasuyuan.? parang kakahapon lamang na sila ni eduardo ay lagi ng maliligaya at nagduduyan sa katamisan ng pagibig datapwa'ngayon, ngayon ay parang naging ulap na lamang, paraparang naglahong lahat. kahabaghabag na eduardo! pusong sawi at kulang palad! ang buwan ay lumiit na'ngayon ay pamuling nagbalik ang kabilugang nagsasabog ng liwanag datapuwa'ang kanilang puso ay tila hindi na pamuling sumimsim ng katamisan ng buhay na dating kanilang ginagawa kung ganitong mabuti ang panahon. oo, parang mga ulap lamang ang nakabadha sa langit, ayon sa pakiwari ni eduardo ay siya niyang nasisinag. si leoning ay wala na hindi na niya pamuling makakaulayaw paris ng dati. aywan nga ba nama'kay dali ni leoning lumimot! para kay eduardo'pagkasaklap pagdilidilihin! diyata at si leoning pa ang naunang lumimot? nahan ngayon ang pangakong sinumpaan ni leoning sa pagibig?